बच्चों ने राज्य सरकार से की शुद्ध आहार उपलब्ध करवाने की मांग
संगरिया| राष्ट्रीयउपभोक्ता दिवस के अवसर पर गुरुवार को ब्लू बेल्स चिल्ड्रन एकेडमी में स्व. शंकरलाल पोटलिया स्मृति अंतरविद्यालय भाषण प्रतियोगिता का आयोजन हुआ। आयोजन खाद्य नागरिक आपूर्ति तथा उपभोक्ता मामलात विभाग उपभोक्ता संरक्षण समिति के संयुक्त तत्वावधान में कराया या। प्रतियोगिता का विषय ‘शुद्ध आहार-जीवन का आधार बाधाएं एवं निवारण’ था। मीरा कन्या उच्च माध्यमिक स्कूल की छात्रा मोनिका ने प्रथम, राजकीय उच्च कन्या माध्यमिक विद्यालय हनुमानगढ़ टाउन की रूबी द्वितीय तथा इसी विद्यालय की भूमिका तृतीय स्थान पर रही। प्रतिभागी ब्लू बेल्स चिल्ड्रन एकेडमी के गौरव लखारा को विशेष पुरस्कार दिया गया। भाषण प्रतियोगिता में प्रतिभागियों ने शुद्ध आहार को स्वस्थ जीवन तथा शारीरिक एवं मानसिक विकास के लिए आवश्यक बताते हुए समाज को शुद्ध आहार को मिलना सुनिश्चित किए जाने की मांग की। कार्यक्रम के दौरान बच्चों ने राज्य सरकार से ‘शुद्ध आहार हमारा अधिकार’ की मांग की। बच्चों ने एक साइन बोर्ड पर संदेश लिखकर कलेक्टर के माध्यम से राज्य सरकार को भिजवाया। इस मौके पर उपभोक्ता संरक्षण समिति अध्यक्ष संजय आर्य, संस्थापक सदस्य ओमप्रकाश आर्य, प्रो. डीसी सारण, समिति महासचिव विद्यासागर शर्मा, प्राचार्य दीप्ति आर्य, कोषाध्यक्ष विजय बेनीवाल, प्रवर्तन अधिकारी विजेंद्र पाल, पूर्व पालिकाध्यक्ष सोहनलाल मरेजा, पवन सेठी, मीरा कन्या उच्च माध्यमिक विद्यालय प्रधानाचार्य उर्मिला बिश्नोई आदि मौजूद थे। निर्णायक की भूमिका शिक्षाविद् डॉ. जीडी शर्मा और डॉ. शारदा शर्मा ने निभाई। मंच संचालन उपप्रधानाचार्य महावीर गोस्वामी ने किया।
संगरिया. भाषण प्रतियोगिता में विजेताओं के साथ अतिथि।
hin_Deva hin_Deva hin_Deva